คือหนูมีเพศสัมพันธ์กับเเฟนวันที่ 1 เเละ 2 เเละ 3 ต่อกันเเตกในไม่ไส่ถุงเเต่กินยาคุมฉุกเฉินวันที่ 2 ผ่านไปไม่ดี่วันก็คือวันที่ 5-6-7มีนามีเพศสัมพันธ์อีกเเตกในหลายรอบ เเล้วพอวันที่ 8-9-10-11เป็นประจำเดือนพอหายวันที่ 13 วันนี้มีเพศสัมพันธ์อีกเเตกในไม่ได้กินยาคุม อยากทราบว่ามีสิทธิ์พลาดไหมค่ะ
สวัสดีค่ะ จากเหตุการณ์ที่กล่าวมามีโอกาสตั้งครรภ์ได้สูงค่ะ เพราะการมีเพศสัมพันธ์หลั่งใน ไม่ได้ป้องกันด้วยถุงยางอนามัยหรือยาคุมประเภทใดๆเลยนั้น ทำให้ตั้งครรภ์ได้ การใช้ยาคุมฉุกเฉินไปแค่ครั้งเดียว หลังจากนั้นมีเพศสัมพันธ์ตามมาอีกหลายรอบ ก็อาจทำให้ตั้งครรภ์หลังจากกินยาไปแล้วได้ เพราะยาคุมฉุกเฉินไม่ได้ป้องกันการตั้งครรภ์จากเพศสัมพันธ์ที่เกิดหลังใช้ยา แต่หากมีประจำเดือนมาแล้วก็แสดงว่าไม่ได้ตั้งครรภ์จากเพศสัมพันธ์ก่อนหน้านั้น แต่หลังหมดประจำเดือน ก็ยังตั้งครรภ์ได้ตามปกติกรณีนี้ ควรซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และครั้งต่อไป หากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน หากเลย 72 ชั่วโมงหลังมีเพศสัมพันธ์มาแล้วอาจไม่มีข้อบ่งชี้การใช้ยาคุมฉุกเฉินอีก แต่ถ้ายังอยู่ในช่วง 72 ชั่วโมงหลังมีเพศสัมพันธ์อาจใช้ยาคุมฉุกเฉินตามไปเพื่อช่วยลดโอกาสได้ แต่ไม่ควรใช้ยาคุมฉุกเฉินบ่อยๆ เพราะประสิทธิภาพต่ำกว่าการคุมกำเนิดแบบวิธีอื่นๆ